PENDAHULUAN
SEBUAH TEMPAT PALING UTARA, 1857
Kapten!
Boleh kita bercakap?
Kita mesti redah air batu itu.
Anak-anak kapal kelaparan dan kepenatan.
Kita tak boleh kekalkan kelajuan ini tanpa risiko.
Dengar sini, semua!
Makin kita tangguh kerja kita, makin teguh air batu itu.
Kerja mesti diteruskan.
Kerja bergilir-gilir.
Tuan, dengan hormatnya...
Mereka perlukan kepastian.
Kepastian?
Ya, kita akan kembali ke St. Petersburg selepas kapal kita boleh belayar.
Kapal ini tak boleh bertahan dan mereka nak tahu...
Dengar sini!
Kamu atau pegawai di sini tak layak buat andaian.
Kita setuju ikut misi ini dan kita akan selesaikannya.
Kita akan sampai ke Kutub Utara.
Kamu faham?
Ada letupan, Kapten.
Kira-kira dua batu dari sini.
Panggil anak-anak kapal.
Anjing geluncur tak diapa-apakan.
Jika begitu, darah ini dari mana?
Di sini, Kapten!
Dia cedera, kehilangan banyak darah.
Cedera di bahu, kakinya patah.
Diserang beruang?
Mungkin bukan.
Larsen, bantu saya buka kasutnya.
Kaki prostetik.
Bawa dia ke kapal.
Cepat! Ke kapal! Sekarang!
Larsen, benda itu datang.
Sediakan rifel!
Tunggu arahan saya.
Bidik!
Tembak!
Kumpulan seterusnya!
Tembak!
Semua ke kapal!
Di mana lelaki tadi?
Mana?
Apa benda itu? Apa ia mahu?
Serahkan dia kepada saya!
Blunderbuss. Larsen, ambil Blunderbuss!
Victor.
Victor!
Saya bunuh ia.
Ia masih hidup!
Tangga!
Tarik tangga ke atas!
Serahkan dia kepada saya!
Tinggal berapa peluru lagi?
Satu, tapi ia tak boleh membunuhnya.
Saya tahu.
Saya bukan nak tembak dia.
Laudanum, untuk melegakan kesakitan. Minum.
Saya di mana?
Ini kapal Royal Danish, Horisont.
Saya Kapten Anderson. Ini Dr. Udsen.
Berapa ramai orang awak yang dibunuhnya?
Enam.
Ia akan kembali dan bunuh lebih ramai lagi.
Awak semua, jika terpaksa, melainkan awak serahkan saya kepadanya.
Tidak. Ia dah tiada.
Ia tenggelam dalam laut ais. Dah mati.
Tak, ia belum mati!
Ia tak boleh mati.
Saya dah cuba memusnahkannya.
Sama ada awak percaya atau tidak,
ia akan kembali... untuk saya.
Apabila ia datang,
awak mesti berjanji untuk bawa saya ke luar,
dan biar ia ambil saya.
Tolonglah.
Itu makhluk apa?
Syaitan apa yang mencipta dia?
Saya yang cipta.
Saya yang cipta dia.
Saya mahu segala perkara buruk yang saya buat terkubur bersama saya.
Dah sedia.
Sesetengah benda yang saya akan beritahu ialah fakta.
Ada yang bukan, tapi semuanya benar.
Nama saya Victor.
Victor Frankenstein.
Ayah saya yang beri nama itu.
Awak tahu apa maknanya?
Saya tahu, ya. Penakluk.
Yang menguasai semuanya.
Ya. Semuanya bermula dengan dia.
Ayah saya.
Serta ibu saya.
Victor!
BAHAGIAN I KISAH VICTOR
Victor!
Turun, ayah kamu dah tiba.
Saya di sini, ibu.
Saya di sini.
Ayah saya ialah seorang baron dan pakar bedah ternama.
Dia mengahwini ibu saya demi kesenangan,
kerana mas kahwin dan keturunan bangsawannya.
Ia membolehkan ayah saya mengekalkan darjatnya dan harta keluarga.
Kebanyakan masa ayah tiada,
namun jika dia pulang, seisi keluarga terpaksa akur kepadanya.
Claire, sayang.
Yang selebihnya...
Victor.
Ayah.
Yang selebihnya, ibu milik saya.
Bawa itu ke sini.
Garam dalam daging itu memperkaya darah awak,
juga darah bayi itu.
Awak makan untuk dua orang.
Makanlah.
Ia berkhasiat.
Malaikat pelindung,
teman yang setia nan manis.
Berdirilah di sisiku, jangan tinggalkan aku.
Di bawah lindungan sayapmu, naungilah diriku, dan...
Saya boleh dengar mereka bertengkar menerusi dinding,
menjerit pada satu sama lain tentang kekayaan, harta dan saya.
Suara mereka membuat saya takut.
Lelaki itu membenci kami berdua.
Rambut dan mata kami yang hitam.
Bahkan sikap kami yang pendiam dan gementar
juga akan menjengkelkan dia.
Senaraikan dengan terperinci klasifikasi purba
humor dalam badan manusia.
Darah, hempedu hitam, hempedu kuning, dan kahak.
Purata berat jantung lelaki?
Sembilan hingga sebelas auns, ayah.
Purata berat jantung wanita?
Lapan hingga sepuluh auns.
Kenapa ia begitu?
Perbezaan jisim dalam jantung wanita?
Perasaan?
Kecenderungan kepada melankolia?
Jisim. Isipadu darah, ayah. Pengaliran otot.
Hampir tepat. Tiada kandungan rohaniah dalam tisu,
dan tiada emosi dalam otot.
Baik, sebutkan fungsi utama injap trikuspid.
Saya lupa, ayah, tapi saya pasti akan ingat.
Ya, ayah pasti kamu akan ingat.
Gading tak akan berdarah, Victor.
Daging akan berdarah.
Apabila kamu ingat, pesakit kamu dah mati.
Kamu faham?
Fungsi utama injap trikuspid
ialah untuk menghalang refluks darah ke dalam vena kava.
Tidak, bukan tangan kamu lagi.
Tangan kamu akan diguna untuk kemahiran kamu nanti,
dan harus dipelihara.
Wajah kamu, sebaliknya, hanya paras rupa.
Kamu bawa nama ayah, Victor, selari dengan itu, reputasi ayah.
Ayah harap kamu ingat itu.
Saya rasa mak ada kad yang bagus.
Tiga...
Dua...
Satu...
Itu mustahil.
Saya akan kocok.
Ibu?
Ayah!
Ayah. Ibu sakit.
Bawakan air panas dan banyak kain bersih. Sekarang.
Tuan.
- Victor! - Ibu?
Ayah!
Tolong selamatkan ibu!
Ibu saya, insan yang paling saya sayangi,
yang saya sangka tak akan meninggalkan saya,
yang menerangi hidup saya, kini telah mati.
Matanya terlelap,
senyumannya dikambus tanah.
Pergi!
Kamu semua, pergi!
Sebahagian daripada dunia saya kini lengang
dan kekosongan itu kini gelap gelita.
Sekarang, tutup mata kamu.
Jangan pandang sehingga ayah kata.
Sekarang.
William dibesarkan dalam suasana ceria dan bahagia.
Perwatakannya yang lebih penyabar dan pelembut lebih disukai ayah saya.
Terima kasih, ayah.
Sama-sama, anak.
Dialah bayu, sayalah angin ribut.
Dialah keceriaan, sayalah kemuraman.
Pegang tali itu.
Lihat saya, ayah. Lihat saya.
Ada sesuatu lagi.
Atau, ada sesuatu yang tiada.
Ibu saya mati
di tangan salah seorang doktor tersohor pada zamannya.
Ayah saya.
Satu idea, terpupuk dalam minda saya.
Takrifkan sistem edaran...
Telah ditakdirkan, tidak boleh dielakkan.
...seperti dikemukakan dalam De Motu Cordis.
...sehingga ia menjadi kenyataan.
Ayah?
Ayah biarkan dia mati, bukan?
Ayah dah cuba sedaya upaya untuk menyelamatkan ibu. Percayalah.
Jadi ayah gagal.
Tiada siapa boleh mengelak ajal.
Saya akan mengelak ajal.
Segala yang ayah tahu, saya akan tahu. Dan lebih lagi.
Cukuplah untuk hari ini.
Saya ada matlamat baru malam itu.
Saya nampak bayangan.
Buat pertama kali, saya nampak...
Malaikat Ingkar.
Dan ia berjanji kepada saya.
Saya akan ada kuasa untuk mengawal hidup dan mati.
Saya akan menjadi pakar bedah seperti ayah saya.
Saya akan mengatasi cita-cita dan pengaruhnya.
Malaikat pelindung...
Bayangan itu begitu jelas.
Lebih jelas daripada segala yang saya nampak ketika sedar atau dalam mimpi.
Tapi bagaimana?
Kejatuhan saya berlaku sekelip mata.
Dua pemberontakan dan satu kebakaran di ladang ibu saya
menyusut harta keluarga kami.
Kami simpan hartanah itu, tapi kehilangan segalanya.
William pergi ke sebelah lain keluarga di Vienna
dan saya ke London, kemudian Edinburgh.
Di sana, selama berdekad, saya cuba...
mengembangkan batasan ilmiah yang terhad.
Nyawa.
Ini... ialah nyawa, tuan-tuan.
KOLEJ PERUBATAN DIRAJA TRIBUNAL DISIPLIN - 1855
Kita dilahirkan.
Tak lama selepas kita bangkit, kita jatuh.
Mati.
Dalam tempoh antara hidup dan mati,
kita menimba pengalaman.
Kita tak boleh kawal kelahiran.
Betul?
Penciptaan, proses yang memberi kehidupan yang ada pemikiran dan jiwa.
Itu di tangan Tuhan.
Tuhan.
Tapi kematian.
Itulah cabarannya.
Itu yang patut kita bimbangkan.
Sepatutnya.
Siapalah kita nak buat begitu? Kita bukan Tuhan, bukan?
Tapi jika kita, tanpa segan silu, cuba menjadi Tuhan,
paling kurang, kita perlu hasilkan keajaiban.
Bukankah begitu?
Cetuskan gagasan ketuhanan dalam minda pelajar-pelajar muda.
Ajar mereka keberanian dan bukan kepatuhan.
Tunjukkan bahawa manusia boleh membongkar misteri alam dan menghalang kematian.
Bukan melengahkan kematian, tapi menamatkannya!
Senyap!
Bagaimana awak nak ajar perkara yang mustahil?
Subjek komposit, badan ini.
Mayat seorang pekedai runcit, yang baru mati.
Otaknya terdedah tapi berfungsi,
cabang spina dan saraf vagus masih elok.
Anda boleh lihat parutnya yang halus.
Tiada jahitan kasar diperlukan, mengikut kaedah saya.
Lengannya, anda lihat,
datang daripada spesimen lain, seorang tukang kayu.
Ototnya, ligamen, saraf, semuanya bersambung.
Gerakan mengejut badan ini
disebabkan oleh aliran elektrik. Ia bukan baru.
Bukan baru. Namun, aliran tenaga dalam badan
mengikut fahaman berbeza.
Satu fahaman Timur digelar qi ,
menyatakan aliran tenaga yang hidup di dalam dan luar jasad.
Saya menggunakan jarum dalam enam...
Senyap! Duduk!
Ini perbicaraan, doktor, bukan pertunjukan silap mata.
Awak tak membantu pembelaan awak, Victor.
Muslihat renjatan ini tak memadai.
Muslihat.
Muslihat?
Awak pasti?
Itu bukan muslihat. Itu keputusan.
Koordinasi motor antara mata seorang lelaki yang mati dan lengan lelaki lain,
disemai dengan keinginan baru dan asas pemahaman.
Pemahaman dalam otak yang telah mati?
Lepaskan sekarang.
Tolonglah.
"Tolong" selalu membantu.
Matikan itu segera, penyemu.
Ini masa depan. Ini satu kemungkinan.
Kenapa tak selidik atau mengukurnya?
Ini kemungkaran, kebejatan, keaiban!
Tuhan berikan nyawa, Tuhan ambil balik, Victor.
Mungkin Tuhan ada kelemahannya!
Maka kita perlu betulkan kesilapannya!
Jangan biar mereka membungkam suara anda!
Kebenaran hanya terzahir apabila didorong keingkaran,
keberanian dan bebas daripada dogma pengecut!
Profesor Krempe.
Baron Frankenstein, nama saya Heinrich Harlander,
dan saya bawa surat pengenalan
daripada adik awak, William.
Daripada adik saya?
Saya meminta untuk menjadi kenalan awak.
Saya cuma perlukan seminit waktu awak.
- Silakan. - Baik.
Jadi, William akan datang berjumpa saya?
Ya, dalam beberapa hari.
Dia mahu memperkenalkan tunangnya, yang kebetulannya, anak saudara saya.
Elizabeth Harlander, seorang gadis yang baik,
baru keluar dari biara.
Saya ambil gambar itu.
William amat berjaya dalam dunia kewangan.
Dia sedang melakar nama sendiri.
Nama? Nama sendiri?
Malangnya kami berkongsi nama yang sama, sama ada kami suka atau tidak.
Saya baca artikel awak dalam Lancet.
Awak percaya awak boleh lakukannya?
Cipta seorang manusia?
Tubuh baru yang lengkap? Dan beri nyawa kepadanya?
Awak nampak hari ini, bukan?
Apa saya nampak ialah penyaliban.
Awak kecundang sebelum awak bersuara.
Saya masih tunjuk kepada mereka.
Apa?
Kebenaran.
Malam nanti mereka dah lupa.
Ya. Tapi apa pendapat awak?
Saya rasa ia menakjubkan.
Memang. Saya tahu.
Tapi awak macam budak-budak, begitu teruja
hingga tak sedar awak sedang menjerut haiwan kesayangan awak.
Sebab itu saya bimbang tentang awak.
Boleh awak bendung api awak, Prometheus?
Atau awak akan bakar tangan awak sebelum menghasilkannya?
Agaknya.
Jangan fikir saya biadab, tapi banyak yang berlaku hari ini,
maka saya tak berdaya nak melayan orang tak dikenali.
Jadi, jika tiada apa-apa...
Tapi ada banyak lagi.
Saya menginap di Edinburgh.
Tiga hari lagi, kita akan bertemu William dan Elizabeth.
Pada malam itu, saya akan ubah takdir awak.
Saya akan tunjukkan sesuatu yang luar biasa.
- Bagusnya. - Terima kasih.
Buah pic. Pusing buah pic itu.
Awak gigit ia lagi.
Awak makan buah pic ini.
Ini objek kenang-kenangan.
Pic ialah simbol kehidupan dan keremajaan, dan awak gigit ia?
- Saya lapar, Kiki. - Jangan panggil saya Kiki.
Baron Victor Frankenstein, tuan.
Awak boleh pergi.
Maafkan saya.
Selamat datang.
Herr Harlander.
Seni yang baru, fotografi.
Selamat tinggal, Kiki.
Kini menjadi minat saya.
Awak bawa kertas kerja itu?
Terima kasih.
- Awak menakjubkan. - Terima kasih.
Awak guna sistem saraf untuk menghantar pusuan tenaga.
Bukankah begitu?
Betul.
Maka kelestarian kuasa hayat yang awak hasilkan
amat singkat, menyusut dan lenyap.
Kenapa begitu?
Dalam pembentangan awak, awak akhiri demonstrasi itu kerana maruah.
Tapi, sebenarnya kerana kuasa hayat renjatan
sudah pun susut, bukan?
Adakah awak juga pakar bedah?
Ya, seketika dulu. Pakar bedah tentera.
Tak begitu mahir pun.
Tapi ia membolehkan saya memperoleh kekayaan.
Saya memiliki beberapa kilang peluru.
- Pedagang senjata. - Realis.
Awak pernah dengar tentang Meja Evelyn?
Ya. Dimiliki oleh Sir John Evelyn,
ia empat papan, diseksi terperinci,
antara yang tertua di Eropah, menunjukkan saraf,
urat dan arteri kadaver. Apa?
Ya. Tapi ada yang kelima.
Yang paling menakjubkan.
Cantik, bukan?
Daging disulam ke kayu.
Kadaver baring atas papan, dikupas selapis demi selapis,
dan tisu yang tinggal disapu dengan pengilat resin pada kayu.
- Ia mempamerkan sistem limfatik. - Ya.
Pakar perubatan Islam menggelar ia sistem edaran rahsia.
Ia menggerakkan sekadar tiga liter cecair, tapi ia rangkaian yang besar.
- Ia mengagumkan. - Ya.
Sekarang, bagi kita, bagi awak, kepelbagaian penting ialah di sini.
Konfigurasi kesembilan. Sangat halus,
struktur indah luar biasa yang mengelilingi jantung.
Ia boleh mengedar juga boleh menyimpan tenaga.
Ya, jika awak boleh mengakses itu tanpa memusnah
- tisu sekelilingnya... - Tidak. Bukan depannya.
Di belakang, turus spina, lengkungan toraks.
Ya.
Aliran tenaga, memarut dan menjana semula melampaui imaginasi kita.
Kehidupan abadi.
Saya akan membiayai penyelidikan awak dengan sumber tanpa had.
Dan sebagai balasan?
Jangan berpura-pura tak tahu.
Kita sama saja, penyelidik yang mencari kebenaran melampaui batasan.
Satu hari, saya akan minta balasan saya,
tapi ketika ini saya hanya mahu merekod kerja awak untuk generasi akan datang.
Saya bekerja sendirian.
Saya takkan ganggu.
William Frankenstein dan anak saudara awak, Herr Harlander.
Saya akan fikir dulu.
Saya fikir dulu.
Baron.
Jangan berpura-pura berlagak munasabah. Nanti awak yang rugi.
Victor.
William!
- Victor. - Lihat awak.
Aduhai, awak dah besar.
Apa saya boleh buat?
Saya ingin perkenalkan bakal isteri saya.
Cik Puan Elizabeth Harlander.
Berbesar hati.
Saya agak terkejut apabila awak diusir,
tapi cara dan kemudaratan pengusiran awak,
memang tak patut.
Tak, memang patut.
Saya patut diusir.
Saya perlu buktikan untuk diusir, bukan, Herr Harlander?
Awak diusir dengan bergaya.
Kenapa buat provokasi?
Kenapa tak teruskan tanpa menarik perhatian mereka begitu?
Terlalu selamat, bahkan untuk awak, William.
Awak bercakap macam ayah.
Dia lelaki paling cermat, ayah kami.
Dia jitu, berhati-hati, teratur.
Saya, sebaliknya, tak nampak kenapa kerendahan hati dianggap kebaikan.
Victor selalu nak menarik perhatian.
Ketika kecil, saya berdiam diri untuk tenangkan keadaan.
Mungkin terlalu kerap, bukankah begitu, Victor?
Jika nyawa boleh dihidupkan semula,
bukan sekadar simulasi,
tapi secara fizikal, mengguna bahan kimia, kenapa takut orang tahu?
Awak ketawa?
- Awak terhibur? - Ya.
Adakah idea saya tak jelas?
Awak luahkan dengan lantang.
Adakah ia tak berbaloi?
Idea tak berbaloi dengan sendirinya.
Tolong jelaskan.
Perang, misalnya.
William, jom hisap cerut dan minum brandi?
Pasti awak pernah dengar anak saudara saya membincang tentang hal itu.
Kami minta diri.
Sila teruskan. Idea.
Baik... penghormatan, negara, keberanian.
Ini semua idea berbaloi untuk diperkembangkan,
bukankah begitu?
Namun, manusia mati kerananya.
Dengan cara yang keji lagi hina,
tersembam dalam lumpur, tersedak darah sendiri,
menjerit kesakitan.
Lelaki yang sebelum ini ayah, adik-beradik atau anak lelaki seseorang.
Lelaki yang disuap, dibersih dan dirawat
dan dididik oleh ibu-ibu mereka,
kemudiannya gugur di medan perang
jauh daripada mereka yang mencetus tragedi ini.
Mereka itu selesa duduk di rumah, tak terkena darah atau bayonet,
langsung tak luka, selimut mereka panas dan bersih.
Itu yang terjadi apabila idea diperjuang oleh orang bodoh.
Dan awak fikir saya bodoh?
Pergi minum brandi dan hisap cerut.
Mereka sedang tunggu.
Berapa kerap manusia percaya dia bertemu malaikat atau setan,
namun akhirnya mendapati ia hanya ilusi.
Permainan catur yang kita main,
kita hanya melawan diri sendiri.
Bantu dia.
Bantu dia!
Nah. Minum sikit.
Baik awak ikut saya.
Tiada apa.
Tuan, peninjau nampak dia.
Mengelilingi kapal. Dalam kabus.
Kita semua nampak dia lemas.
Tuan.
Anak-anak kapal ketakutan.
Mereka rasa lelaki itu patut ditinggalkan saja
di sini.
Dia di bawah perlindungan saya...
dan perlindungan Raja kita!
Beberapa minggu kemudian, saya, William serta Harlander pergi
ke sebuah tasik dekat Vaduz di seberang terusan.
Menara itu dibina sebagai loji penapisan untuk mengairi ladang.
Kerja raya, jadi pembinaan terhenti apabila perang bermula.
Bukan perang ini, yang sebelum ini.
Atau yang sebelumnya. Saya dah lupa.
Sebaik saja saya nampak ia...
Menara itu.
Saya dapat rasa takdir menyeru saya.
Strukturnya masih teguh.
Ada satu corong dari atas ke bawah.
Saya boleh hantar barang awak.
Kami akan bawanya dari Edinburgh.
Apa saja awak perlu atau mahu akan ditunaikan.
- Apa saja? - Apa saja.
Saya dah dapatkan khidmat William sepanjang tempoh projek ini.
Saya perlu bilik tahanan.
- Dan kamar ais dekat makmal. - William.
Ada dua pam takungan di dasar menara.
Kami akan ubah suai itu.
Kita perlu baiki enjin wap.
Ia perlukan bahan api untuk bergerak.
Sana dan sana, empat bateri voltan berkapasiti tinggi,
dengan kutub positif dan negatif,
dan sistem rod kilat buatan perak tulen meneropong ke bawah makmal.
Ya. Kontraktor saya boleh buat apa saja peralatan yang awak perlu.
Jadi, saya andaikan kita dah bersefahaman?
Kita dah capai kata sepakat.
Bangsat!
Tidak. Bukan yang ini.
Buka mulut awak.
Nasib baik awak akan digantung. Tak lama lagi awak akan mati.
Herr Harlander janjikan akses kepada spesimen terbaik.
Memang betul, tuanku,
tapi awak pun tahu,
jenayah akhirnya membawa padah, dan inilah contohnya.
Semuanya tak boleh pakai.
Maaf tentang itu.
Dia tegap. Yang ini memadai.
Datang kemudian.
Pengakuan?
Saya teringin tahu.
Apa pengakuan yang nak dibuat oleh seorang insan yang warak?
Kebetulan saya nampak peluang yang ada
dan saya...
Saya akan tahu nanti.
Rahmati saya, paderi, kerana saya dah berdosa.
Dah berapa lama sejak pengakuan terakhir kamu, anak?
Tak sampai seminggu. Saya baru keluar dari biara.
Seminggu?
Adakah kamu tak sabar nak melakukan dosa?
Ya.
Dosa keinginan, bukan perbuatan.
- Seorang lelaki, bukan? - Ya.
Abang tunang saya.
Nafsu?
Kebencian.
Kebencian...
- Kebencian? - Lelaki itu menjengkelkan, menggerunkan.
Perkataan yang agak melampau.
Tak elok berkata begitu, bukan?
Maaf, tapi paderi tak kenal lelaki ini.
Dia cuba mengawal dan memanipulasi segala dan sesiapa saja.
Seperti pemerintah zalim, dia suka menagih simpati.
Kelebihannya ialah,
dia lebih semberono daripada yang dia sangka.
Lebih semberono?
Sila jelaskan, nak.
Pertama, dia terlalu ketara.
Malah saya boleh nampak dia... di jalan pasar yang sibuk.
Sejak bila awak nampak saya?
Sebelum awak nampak saya. Habis cerita.
Awak dah makan?
Saya tak lapar, Baron. Terima kasih.
Tapi saya kelaparan.
- Terima kasih. - Terima kasih, tuan.
Awak beli buku apa? Boleh saya lihat?
Cuba teka.
- Teka? - Saya nak awak teka.
Baiklah.
Kisah asmara,
yang bermandi cahaya Mediterranean, disulam sutera dan percakaran cinta.
Satu penghinaan, tapi tak mengejutkan.
Sungguh?
Serangga?
Minat saya dalam bidang sains tertumpu pada hidupan kecil.
Bergerak seiring dengan alam, barangkali itu irama Tuhan.
Saya sentiasa mencari sesuatu yang lebih murni, menakjubkan.
Adakah itu yang awak cari di biara?
Boleh dikatakan begitu.
Adakah ia berbaloi?
Ada apa-apa yang berbaloi?
Izinkan saya, dik.
Ini tak elok.
Ada apa yang elok?
Baiklah.
Ketawa!
Buat pertama kali,
saya lebih berminat dengan kehidupan
dan kurang berminat dengan...
Kematian.
Rod utama menggunakan mekanisme pengunci yang cekap.
Adakah awak guna aloi?
Tembaga dan zink.
Ini... Ini tak boleh. Buat sekali lagi.
Perak ialah pengalir yang baik.
William, awak tinggal sini. Tolong.
Saya hanya percaya awak.
Hanya untuk beberapa hari lagi.
Awak tak boleh kejar ia.
Cantik.
Nak tangkap ia atau lepaskan?
Tangkap ia.
Kini kita ada persamaan.
Tahanan.
Seperti dijanjikan, William menyelia kerja pembinaan dan keperluan makmal.
Boleh awak baiki itu di sana?
Pergi tolong.
Dia ikut arahan saya secara terperinci.
Bateri.
Kini ia perak tulen.
Titik pengaliran bertindak balas kepada sistem limfatik,
yang agak kompleks, tapi saya berjaya laksanakan.
Herr Harlander, terima kasih. Parti itu meriah.
Saya harap kami tak mengganggu penyelidikan awak
kerana perlu layan saya dan Elizabeth.
Langsung tidak.
Dia muda. Dia boleh harapkan kita untuk menjaga dia.
Saya akan biarkan awak bersendirian.
Tak perlu bermuka-muka antara kita.
Porselin Perancis berbunyi apabila terkena air kencing.
Saya hampir dapat penyelesaian, titik akses kepada sistem limfatik.
Ya, itu.
Dah begitu lama.
Perang akan berakhir.
Pembiayaan saya akan berakhir bersamanya.
Awak kata dana awak tiada had.
Kesabaran saya ada hadnya.
Saya dapat khabar satu pertempuran akan berlaku minggu depan.
Kesan daripada perang akan memberi manfaat kepada kita.
Medan perang? Mayat yang hilang anggota badan.
Satu minggu.
- Satu minggu? - Lepas itu, kita tak boleh lakar sejarah.
Tolong jirus untuk saya, Baron?
Seminggu untuk tentukan bagaimana nak hantar arus elektrik.
Mustahil.
Apa saya nak buat?
Saya dah hampir berjaya. Saya dapat rasa.
Kemudian... ada gangguan lain.
Saya rasa ia rindu awak.
Saya beri amaran, Elizabeth. Saya sedang buat diseksi.
Cantiknya.
Awak tak takut?
Mengingatkan saya kepada lukisan kesyahidan.
Tiada kesakitan lagi.
Awak akan nampak ciptaan Tuhan dalam simetri dan bentuk.
Elizabeth.
Saya nak buat pengakuan kepada awak.
Saya percayakan keajaiban, begitu juga awak.
Kita serasi. Dapatkah awak merasakannya?
Keserasian fizikal. Saya percaya ada benda lain.
Percaya tak bermakna ia benar.
Jadi, kenapa awak datang?
Ia makhluk yang cantik, bukan?
Terasing. Menakjubkan, tapi ganjil.
Tiga jantung.
Berbilang mata. Berdarah putih.
Tak banyak pilihan tapi menarik.
Saya tak faham.
Pilihan mempengaruhi keputusan.
Satu-satunya pemberian Tuhan.
Elizabeth...
Saya dah buat pilihan.
Selamat malam.
Elizabeth!
Saya fikir saya dah gagal.
Saya fikir ia dah berakhir. Saya fikir...
Dan saya fikir...
Dan saya...
Simetri itu.
Simetri Tuhan. Ya.
Ya.
Meletak bateri di atas sistem limfatik.
Saya menemui kuncinya.
Kini tiada apa boleh halang saya.
Tiada apa.
Tidak! Jangan ambil mana-mana mayat
dari atas atau bawah longgokan itu kecuali yang saya tanda.
Ais atau pereputan mungkin dah rosakkan tisunya.
Hanya ambil yang tengah.
Makin banyak makin mengelirukan, melainkan kita fokus kepada matlamat.
Saya nak spesimen tinggi, tangan dan kaki yang panjang.
Lagi besar, lagi mudah kerja.
Saya suka itu.
Kesempurnaan.
Dan kenapa tidak, wahai Baron?
Ya, kenapa tidak?
Cari yang masih ada kepala.
Letak itu di atas kereta sorong.
Letak yang itu di sana.
Bawa yang lain.
Aduhai.
Awak tak kisah?
Ia dah selesai.
Herr Harlander!
Ribut akan melanda!
Tongkat saya.
Tongkat saya!
Pemegang pada tongkat.
Merkuri.
- Adakah awak sakit? - Terima kasih.
Adakah ia... sifilis?
Ya, saya akan mati.
Satu malam bersama Venus, seumur hidup bersama Merkuri.
Bukankah begitu ungkapannya?
Peringkat apa?
Kedua?
Kita berdua tahu proses yang sebenar.
Ia mula memamah tulang saya,
orbital, pipi, gigi, rahang, tengkorak, mendedahkan otak saya.
Tumor, kegilaan, kesakitan yang teramat sangat.
Satu hari nanti, saya akan mula menjerit dan takkan berhenti.
Saya tak mahu mati dalam keadaan begitu hina.
Dengan itu saya nak ketengahkan satu syarat.
Seperti perjanjian kita, sebagai balasan
bantuan saya yang murah hati.
Apabila kita memberi nyawa kepada Adam kita yang baru,
saya nak diganti kepada tubuh baru ini.
Tidak.
- Tidak. - Ya.
Bukan sekarang!
- Mesti sekarang! - Kita bincang nanti, bukan sekarang.
Tak boleh nanti lagi!
Tak boleh nanti.
Saya dah beri segala yang awak mahu!
Saya akan beri segala yang awak minta.
Cakap saja, saya boleh beri.
Bahkan Elizabeth.
Tolonglah.
"Tolong" selalu membantu.
Penyakit itu dah merebak ke seluruh badan awak.
Ia sistemik, awak pun tahu.
Setiap organ awak telah dicemari.
Otak awak, darah awak, semuanya dicemari.
Tapi wang saya tidak, bukan?
Ia mustahil.
Awak hanya perlu sebut satu perkataan mudah.
"Ya," itu saja.
Tidak! Awak faham tak? Tidak!
Awak buat apa?
Berhenti!
Berhenti.
Jika awak buang itu, habislah kita.
Saya akan jadi helang yang makan hati awak!
Tolong berhenti!
Herr Harlander!
Bertahan, pandang saya!
Tidak! Herr Harlander!
Tidak!
Kau bohong kepada aku.
Kau bohong.
Victor!
Tolong, jangan.
Lihat. Sama.
Matahari.
Matahari. Cahaya.
Hadapinya.
Cahaya matahari. Matahari ialah...
Matahari ialah kehidupan.
Kehangatan.
Ya? Ya.
Victor.
- Victor. - Ya.
Ya. Mestilah.
Mestilah.
Victor.
Surat, tuan.
Surat dari hartanah lama.
Geneva.
- Ada surat daripada pak cik? - Tak ada.
Mungkin kita patut lawat dia.
Hati-hati. Pandang bawah.
Air.
Ya, air.
- Victor. - Tak, saya Victor.
Itu air. Mari sini.
- Victor. - Mari. Baik, bagus.
Kita akan buat langkah besar.
Kita buat sama-sama. Sedia?
- Arah ini, begini. - Victor.
Tidak, bukan begitu. Arah ini.
Tidak. Panas.
Jangan sentuh itu.
Panas.
Duduk. Bagus. Ya.
Ya. Lihat apa saya ada.
Lihat ini. Apa ini?
Apa benda pelik ini? Hati-hati.
Awak sangat kuat.
Ya. Begini.
Ya, awak nak sebelah lagi? Yang ini pasang di sini.
Kunci.
Victor.
Ini supaya awak selesa dan panas.
Selimut untuk memanaskan awak.
Victor.
Baik.
Awak tinggal.
Awak tinggal sini sekarang.
Tinggal sini.
Saya akan kembali. Tinggal sini.
Victor.
Tidak. Tak apa.
Saya akan kembali.
Victor.
Segalanya baru bagi dia.
Kehangatan, kesejukan, cahaya, kegelapan.
Saya terus mengajar dia.
Saya tak pertimbangkan apa hasil ciptaan saya.
Dan selepas melampaui segala kemusykilan,
tiada batasan yang tinggal.
Kejayaan ini terasa janggal.
Tiada makna.
Ini turut membimbangkan saya.
Orang awak, mereka mahu pulang.
Ya?
Mungkin.
Sebaik saja kami boleh belayar, kami akan ke utara.
Tak kira apa akan terjadi.
Awak pun sama-sama gila.
Mungkin ada maksud tersirat dalam cerita saya.
Tak kira ada atau tidak, Baron...
saya nak dengar.
Minggu berlalu,
sementara kekuatannya bertambah secara mendadak, saya pula makin lemah.
Akhirnya, tiada percakapan atau perkembangan berlaku.
Tidak.
Tunduk.
Ya, macam itu.
Macam itu. Jangan bergerak.
Ya, itu awak.
Itu awak. Okey?
Ya, ini dah sembuh dengan elok.
Saya penat.
Saya langsung...
tak dapat tidur.
Kerana jaga awak.
Saya dah habis cukur awak.
Jangan, berhenti.
Lepaskan. Jangan. Buka.
Buka tangan awak. Buka.
Awak buat apa?
Lihat apa awak dah buat.
Awak mesti dengar. Saya kata buang.
Bodoh! Tidak. Berhenti.
Mari sini.
- Victor. - Tidak, jangan sentuh saya!
Jangan sesekali sentuh saya!
Mari sini.
Bukan salah saya. Awak yang buat.
Luka awak.
Ia dah sembuh.
Tapi bagaimana?
Baik.
Tidak.
Baik.
Semuanya pasti baik-baik saja.
Kita akan tiba sekejap lagi.
Saya tahu awak ada fikiran.
Saya tahu awak ada.
Dalam otak awak ada fikiran.
Betul tak?
Ada sesuatu awak nak cakap?
Biarpun tak teratur, biarpun keliru?
Sesuatu?
Adakah saya buat andaian?
Victor.
Ya!
Ini kita dah tahu.
Itu nama saya. Nama saya Victor.
Ada apa lagi awak nak cakap?
Ada apa lagi?
Matahari.
Sejuk. Hujan. Darah. Apa saja.
But. Boleh sebut "but"?
Victor.
Tidak, ya! Bagaimana dengan...
"Tangan"? Boleh sebut "tangan"?
Tangan.
Awak takut saya?
Kenapa? Kenapa awak takut saya?
Saya takkan cederakan awak.
Saya cipta awak.
Saya pencipta awak. Berhenti!
Kamu datang. Kamu benar-benar datang.
Marilah. Mari.
Banyak yang saya nak tunjuk, Elizabeth.
Awak tak akan percaya. Amat menakjubkan.
Mari, saya tunjukkan nota saya dulu.
Pak cik saya ada di sini?
Apa?
Pak cik saya ada di sini?
Tidak.
Tidak, saya seorang diri.
- Dia akan kembali nanti. - Awak nampak tak sihat, Victor.
Saya sihat! Fikiran saya dah jelas! Mari!
Awak demam?
Saya juga teruja bertemu awak.
Saya teruja. Saya rasa bersemangat.
Amat menakjubkan. Sesuatu yang saya jangka.
Victor...
Victor. Beri saya sedikit masa.
Siapa cederakan awak?
Saya perlu tunjuk awak ini, William.
Biar saya aturkan.
Saya juga nak tunjuk awak sesuatu.
Saya dah jumpa Persatuan Perubatan Diraja.
- Mereka nak jumpa awak. - Belum lagi.
Saya belum bersedia.
Bukankah itu yang awak mahu?
Lelaki itu.
- Lelaki di bawah. - Awak nampak dia?
Adakah dia pesakit? Mangsa?
Lukanya. Awak lukakannya begitu.
Bukan. Dia dicederakan oleh orang lain, Elizabeth.
Saya hidupkan dia semula.
Bangun.
Mari.
Tunggu.
Dia belum biasa dengan keadaan sekeliling.
Ia kuat, William.
- Awak berjaya. - Ia sangat kuat.
Awak berjaya.
Semua sistemnya berfungsi.
Semuanya sembuh.
Penyembuhannya tak menentu, ya?
Tapi luar biasa.
Kenapa dia dirantai?
Untuk keselamatannya dan saya
serta senang untuk dibersih dan diselenggara.
Sebab ia tak tahu apa-apa.
Tapi awak tahu.
Adakah Harlander tahu?
Saya akan buat persiapan untuk dia datang...
- Baik. - ...dan tunjuk kepadanya.
Adakah ia cerdik?
Victor, adakah ia cerdik?
Saya tak tahu bagaimana awak lakukannya,
tapi ia ciptaan yang luar biasa.
Victor, pernahkah awak tanya diri sendiri,
antara semua bahagian badannya,
yang mana satu menempatkan jiwanya?
Tak, saya tak pernah.
Ada sesuatu yang membimbangkan tentang makhluk di bawah itu.
Tak normal, seperti jelmaan yang muncul di dalam cermin herot.
Tapi bernyawa.
Dihidupkan oleh apa?
Awak rasa sakit?
Daun?
Untuk saya?
Terima kasih.
Bukankah ia cantik?
Ini untuk saya?
Saya Elizabeth.
Boleh awak sebut "Elizabeth"?
Elizabeth.
Tekak saya membuat bunyi.
Elizabeth.
Saya nak pergi sekarang.
Eliza... beth.
Jangan pergi dekat ia.
"Ia"?
Ia. Ya.
Ia bernyawa tapi langsung tak berakal
seperti yang saya mahu.
Mungkin tak seperti yang awak fahami ia.
Ada yang tak kena.
Sesuatu tersumbat, atau jahitan, atau sambungan.
Awak, Victor Frankenstein yang hebat, membuat silap?
Makhluk itu cuma tahu satu perkataan.
"Victor."
Ia tahu mengajuk tanpa rima atau sebab.
Mungkin buat masa ini perkataan itu amat bermakna baginya.
Mungkin kerana jiwanya yang baru dilahirkan lebih ringkas,
- lebih murni... - Murni?
Lebih murni daripada manusia biasa?
Bagaimana jika, tanpa batasan dosa,
pencipta kita memberi nafas baru kepadanya?
Aduhai, Elizabeth.
Jika saya terpaksa mempercayainya,
ia adalah kerana awak tertarik kepada benda itu.
Pemahaman.
Saya nampak kedukaannya
jadi bukankah itu bukti kepintaran?
Bagaimana dengan kedukaan saya?
Yang awak nafikan daripada saya?
Hasrat hati saya...
Hati awak?
Antara semua organ badan,
itulah organ yang awak langsung tak faham.
Hanya binatang nak jadi Tuhan, Baron.
Lebih murni daripada manusia biasa?
Saya pula, entah bagaimana, jadi orang jahat.
Hati awak murni?
Percayalah, ia tak murni.
Ya. Saya yang bubuhnya di situ.
Bangun.
Kita cuba lagi.
Unjur kaki awak.
Kaki!
Unjur kaki awak!
Kedukaan ialah bukti kepintaran, bukan?
Mari kita uji teori itu.
Unjur kaki awak!
Kaki!
Cepat!
Unjurlah, binatang!
Unjur kaki awak!
Kaki!
Victor!
Apa dia, Victor?
Mari.
Saya gagal. Saya buat silap.
- Tak. Saya nampak kajian awak. - Saya gagal.
- Ia sempurna. - Makhluk itu sangat bahaya.
Tiada... Victor.
Kita tunggu Harlander dan bincang bersama.
William, saya perlu beritahu
dan tunjuk sesuatu.
- Harlander... - Ketika mengamuk, dia bunuh Harlander.
Kini awak faham kenapa saya tak nak beritahu awak ini.
Dan tak boleh beritahu Elizabeth.
Jadi, apa kita nak buat sekarang?
Apa?
- Apa kita nak buat? - Apa lagi?
Bawa Elizabeth pulang ke Vienna.
Beritahu dia awak ada urusan penting dan perlu balik segera.
Jangan beritahu dia.
Demi keselamatan dia.
Buat apa saya suruh.
Kita akan kembali. Tapi buat masa ini, itu yang terbaik.
Tolong masuk ke dalam pedati.
Apa jangka hayat Makhluk itu?
Singkat. Sangat singkat, saya pasti.
Saya rasa tak sedap hati.
Kenapa?
Patah balik.
Awak pergi ke Vienna.
Patah balik atau saya terjun. Victor akan bunuh dia.
Sebut satu perkataan.
Satu perkataan lagi. Apa saja.
Buat saya selamatkan awak.
Victor.
Elizabeth.
Victor!
Tapi itu bukan pengakhirannya.
Demi mencari kehidupan abadi, saya mencipta kematian.
Nampaknya saya perlu bercakap dengan orang saya lagi.
Jangan risau.
Mereka akan dengar cakap saya.
Tidak, berhenti! Jangan apa-apakan dia! Saya di sini.
Ambil saya.
Pergi, binatang.
Bunuh kami berdua. Sahkan kisah pencipta awak.
Pencipta saya... dah ceritakan kisahnya.
Kini saya akan ceritakan kisah saya.
BAHAGIAN II KISAH MAKHLUK
Victor!
Saya panggil nama awak dan sedar saya bersendirian.
- Apa itu? - Tembak ia!
Tembak ia!
Ia dah mati?
Hei!
Di mana ia?
Luka saya dah sembuh.
Tapi saya rasa sejuk, sangat sejuk.
- Boleh awak nyalakan api? - Baik.
Saya akan baiki kandang secepat mungkin.
Awak okey? Awak berjaya bunuh ia?
Tak, kami cari merata-rata. Tak jumpa benda itu.
Biarpun kami tembak ia dua kali.
Kesan darah hilang kira-kira sebatu dari sini.
Baik. Masuklah.
Kami mengekorinya sekejap dan kemudian ia hilang. Lesap.
Apa ia? Beruang?
Itu bukan beruang atau manusia. Saya tak pernah lihat benda begitu.
Adakah ia hantu?
Bukan hantu. Ia berdarah. Ia berdarah daging.
Mari. Di sini.
Apa lagi yang awak nampak?
Anna-Maria, bawa datuk kamu ke pendiangan.
Pastikan dia selesa.
Mari sini, atuk.
Kami pergi jauh ke hutan. Tak jumpa ia.
Kita akan jumpa ia.
- Ia akan ambil masa. - Ya.
Anna-Maria, mari.
Mari, sayang. Tolong mak di luar.
Orang tua itu menarik perhatian saya.
Biarpun buta, tapi dia sangat bijaksana.
Mereka ini mengguna bunyi
untuk memberitahu satu sama lain
tentang perasaan dan idea.
Mereka memanggilnya perkataan.
Tumpukan perhatian.
Apa ini?
Budak lelaki.
- Sekali lagi. - Budak lelaki.
Bagus, cucu.
Dan ini?
Mata.
- Sekali lagi. - Mata.
Syabas. Bagus, cucu.
- Mata. - Dan ini?
Tangan.
- Sangat bagus. - Tangan.
Tolong kami.
Ikat tali pada yang paling besar.
Saya teringin menjadi ahli keluarga ini.
Kita perlu ranting lagi untuk musim dingin.
Kita perlu ulang-alik.
Untuk membantu mereka.
Kita perlu batang pokok besar untuk struktur itu.
Baik.
Apa yang saya boleh buat untuk mereka?
Anna-Maria! Ayah!
Mari! Mari lihat!
Lihat, Anna-Maria!
Lihat, ada banyak lagi! Lihat!
Siapa yang lakukan ini?
Penunggu Rimba.
Ucapkan terima kasih kepadanya.
Terima kasih.
Sebut, "Terima kasih, Penunggu Rimba."
Terima kasih, Penunggu Rimba.
Terima kasih.
Mari. Lihat sini.
Terima kasih.
Mulai saat itu, saya menjadi pelindung ghaib mereka.
Penunggu Rimba.
Sesekali, mereka juga membalas budi saya.
Pakaian, roti.
Untuk seketika,
untuk seketika sahaja,
dunia saya tenang.
Mari.
Masuk. Ya.
Pastikan awak tutup pintu pagar.
Siapa yang lakukan ini?
Penunggu Rimba, ya?
Biar saya.
"Akhirnya, anak muda yang angkuh itu
gagal menemui tangannya yang hilang.
Ia bertukar kepada batu, hartanya hilang,
dan dia kehilangan maruah dan tanahnya."
Sangat bagus, sayang.
Pandai kamu baca. Sekarang cuba yang ini.
Serigala.
Satu fahaman,
satu perasaan menjadi jelas bagi saya.
Pemburu tak membenci serigala.
Serigala tak membenci biri-biri.
Tapi keganasan tak boleh dielakkan antara mereka.
"Mungkin, "saya fikir, "inilah lumrah dunia."
Ia akan memburu dan membunuh kita
hanya kerana siapa kita.
Biri-biri akan dijual pada hujung bulan, ayah.
Kemudian saya bawa ayah, Alma dan Anna-Maria ke pekan.
Kami akan ke gunung,
buru serigala dan pulang pada akhir musim dingin.
Ayah berada di sini setiap musim dingin dan tahun ini pun sama.
Tolong, ayah, munasabah sikit.
Kamu buat apa perlu, begitu juga dengan ayah.
Orang tua degil.
Kini tinggal saya dan awak, Penunggu.
Cuma saya dan awak.
Saya dah bayangkan pelbagai cara
untuk menampilkan diri kepada orang tua itu.
Adakah dia akan takut saya?
Alu-alukan saya?
Halau saya?
Siapa di sana?
Dengan satu langkah, saya memasuki dunia berbeza.
Dunia yang saya hanya lihat dari jauh.
Tolong, siapa awak?
Jawab.
Beritahu saya.
Kenapa awak datang?
Mengembara.
Selamat datang, pengembara.
Jangan fikir saya biadab jika saya suruh ambil kerusi sendiri.
Susah saya nak jadi tuan rumah yang baik.
Ya.
Saya ada masalah penglihatan.
Tapi ada roti dan brandi di atas meja.
Dipersilakan.
Bran... di?
Bahasa awak.
Awak ada masalah bertutur.
Awak bukan orang sini?
Awak takut?
Tak perlu takut.
Awak takut apa?
Segalanya.
Tangan...
Tangan awak sejuk
dan awak pernah cedera, bukan?
Cedera?
Ya. Tangan dan muka awak ada parut
dan awak memakai seragam.
Awak cedera dalam pertempuran?
Awak bersembunyi
dalam bangsal peralatan, bukan?
Ya. Penunggu Rimba.
Ya.
Saya tak boleh menilai paras rupa awak,
tapi ada sesuatu tentang suara awak
yang meyakinkan saya bahawa awak seorang yang baik dan mulia.
Mulia?
Tinggal bersama saya.
Berkongsi makanan dan api dengan saya.
Saya boleh berkongsi apa yang ada
dan awak pula boleh jadi teman saya.
Juga awak boleh membaca kepada saya.
Membaca?
Jadikan ini rumah awak dan saya kawan awak.
Kawan.
Pada masa itulah saya membaca cerita pertama,
dan ia cerita sulung itu.
Ia tentang seorang lelaki bernama Adam dan seorang wanita bernama Hawa,
kisah masa mereka di taman pertama.
Saya membaca tentang kebangkitan kota-kota yang berperang
dan keruntuhan menara itu
serta kemurkaan Tuhan.
Saya juga membaca tentang mereka yang melawan naga
dan mereka yang kehilangan segalanya.
Masa berlalu,
musim luruh berakhir diikuti musim dingin.
Awak pernah lihat salji, kawan?
Ia menjadikan dunia bersih... dan baru.
"Nama aku Ozymandias, Raja segala Raja.
Lihatlah bekas tanganku, Wahai yang perkasa, lalu berdukalah."
"Tiada yang tinggal kini.
Di sekeliling runtuhan agung yang usang, Terbentang tandus
Hamparan pasir rata dan lengang Sejauh mata memandang"
"Nama aku Ozymandias..."
Ada lagi buku lain di dunia ini?
Ada beberapa lagi, saya pasti.
Bukan di sini.
Buku terakhir di kiri. Ambillah.
Kami belum membacanya.
Paradise Lost, Milton.
Manusia ada soalan untuk Tuhan.
Malah Tuhan juga ada soalan.
Saya rasa Dia mahu jawapan, maka dia hantar anak-Nya.
Kematian menarik perhatian-Nya.
Kesengsaraan.
Saya nak tahu saya siapa.
Saya berasal dari mana?
Tuhan rampas memori awak. Saya juga mahu Dia ambil memori saya.
Bertahun yang lalu, saya bunuh seorang lelaki,
lelaki yang baik.
Saya dah bertaubat sejak tu.
Kemaafan.
Kelupaan.
Itulah kebijaksanaan sebenar.
Mengetahui bahawa awak telah dilukai,
oleh siapa yang melukai awak,
dan memilih untuk melupakannya.
Tapi saya tak boleh lupa apa yang saya tak ingat.
Awak tak ingat apa-apa?
Dalam mimpi saya...
saya nampak memori.
Lelaki berbeza.
Semuanya... berkecai.
Saya...
Saya ingat api dan air.
Dan pasir di bawah kaki saya.
Dan satu perkataan.
Satu perkataan saja.
Apa dia?
Victor.
Pergilah cari.
Perkataan itu.
Kemudian saya baru tahu.
Kedahsyatan kebenaran itu.
Saya sedar saya bukan sesiapa.
Hodoh.
Bejat.
Bahkan tak segolongan dengan manusia.
Kedukaan ini terparut dalam minda saya.
Ia tak boleh melupakannya.
Kemudian saya nampak ia.
Nama awak.
"Victor Frankenstein."
Juga di mana nak cari awak.
Tidak!
Awak kembali.
Saya dah tahu saya apa.
Saya diperbuat daripada apa.
Saya anak sisa rumah mayat.
Bangkai bernyawa,
yang diperbuat daripada anggota badan mayat yang dibuang.
Saya raksasa.
Saya tahu awak apa.
Lelaki yang baik.
Dan awak kawan saya.
Kawan?
Kawan.
Apa benda itu?
Ia benda dari rimba itu?
Apa awak buat kepada dia?
Jangan bergerak.
Cepat! Isi peluru! Bunuh ia!
Dunia saya kembali sepi,
dan kemudian, kehidupan yang penuh sengsara.
Berapa lama saya mati?
Saya tak tahu.
Tapi saya nampak luka saya sembuh.
Udara musim sejuk menyusuk paru-paru saya.
Saya rasa lebih sunyi kali ini,
sebab untuk setiap manusia, cuma ada satu penawar untuk segala kesakitan.
Kematian, satu pemberian yang awak juga enggan beri saya.
Perasaan cemburu membuak dalam diri saya
dan sebagai balasan saya mahukan sesuatu daripada awak.
Pencipta saya.
Saya mahukan... seorang teman.
Saya nak awak bangun.
Ya.
Perkahwinan akan bermula dan saya mahu awak di sisi saya.
Sukar nak percaya,
jika bukan kerana sifat baik awak.
Saya tanya beberapa tetamu tentang siasatan itu.
Tentang letupan itu.
Kebanyakannya menerimanya begitu saja.
Dan apa ia, William?
Dah berlalu, Victor.
Satu kemalangan dahsyat.
Saya mahu jual hartanah itu.
Kini tinggal kita berdua.
Tabur kelopak itu merata-rata.
Tabur ia merata-rata.
Naik ke atas dan tabur lagi.
Saya tahu ia akan bawa malang jika lihat pengantin sebelum majlis.
Hanya untuk pengantin lelaki.
Ya, betul. Bukan untuk saya.
Helo, Elizabeth.
Saya jarang rasa kesal tapi kini saya hanya ada kekesalan.
Buat sekian lama saya macam nak gila, tapi kini tidak lagi
dan kini saya boleh berjumpa awak.
Tak kira apa, saya ucapkan yang terbaik kepada awak dan adik saya
yang amat saya sayangi.
Mungkin awak fikir begitu.
Tapi saya tak sanggup dengar.
Pada hari perkahwinan saya, saya ada satu permintaan.
Jangan berbohong lagi.
- Saya nak beritahu... - Keluar dari kamar saya.
- Elizabeth. - Pergi!
Jangan bersembunyi,
jika awak di sini.
Awak datang ucapkan terima kasih?
Awak masih hidup dan cukup pintar untuk cari saya.
Saya cipta awak dengan baik.
Saya nak awak buat seorang teman untuk saya.
Seseorang macam saya.
Seorang teman?
Begitu.
Satu lagi raksasa.
Ya.
Kami boleh jadi raksasa bersama-sama.
Saya hampir gila kerana ini
dan kini awak nak saya ulang kerja gila ini.
Saya tak boleh mati.
Dan saya tak boleh hidup...
seorang diri.
Awak tahu saya dah mencipta sesuatu yang dahsyat.
Bukan sesuatu.
Seorang.
Awak cipta seorang.
Saya.
Tak kira saya digelar apa, pencipta, saya boleh berfikir.
Saya ada perasaan.
Saya ada satu permintaan...
Buat satu macam saya.
Lepas itu apa?
Pembiakan.
Percambahan.
Sebuah keluarga?
Sebuah kubur?
Kematian demi kematian demi kematian.
Satu bangsa makhluk jadian berkeliaran di bumi.
Makhluk hina yang terus membiak.
Saya makhluk bagi awak, tapi saya tak hina.
Pergi!
Saya tak akan lagi membuat sesuatu macam awak, keji dan cacat.
Namun ia masih tentang keinginan awak, Victor.
Keinginan keji awak yang melahirkan saya, kini mengutuk saya?
Keajaibannya bukan saya perlu bercakap, tapi awak perlu dengar!
Jika awak enggan memberikan kasih sayang, maka saya akan menunjukkan keberangan.
Keberangan saya tiada batasannya.
Ke tepi.
Victor.
Apa sedang berlaku?
Awak...
Elizabeth, ke tepi!
Tidak!
Ia menyerang dia!
Bawa saya pergi.
Ya Tuhan!
Tidak, biar saya... Saya boleh selamatkan awak.
Daripada apa?
Daripada awak?
Saya takut awak, Victor.
Tidak.
Saya sentiasa takut awak.
Segenap kelumit kegilaan dan kemusnahan.
Api amarah yang membinasakan segalanya.
Semuanya datang daripada awak.
Awaklah raksasa.
Tempat saya bukan di dunia ini.
Sekian lama saya mencari dan dahagakan sesuatu yang tidak bernama.
Tapi dalam diri awak, saya menemuinya.
Hilang dan jumpa silih berganti
begitulah hayat cinta sejati.
Dalam tempoh yang singkat ini,
tragedinya...
ini telah diabadikan.
Lebih baik begini... menghembuskan nafas terakhir
sambil mata awak menatap saya.
Dia dah mati dan saya juga tak mahu hidup.
Awak beri saya kehidupan yang saya tak mahu.
Saya pulangkan itu kepada awak.
Awak fikir saya raksasa.
Kini saya jadikan awak macam saya.
Lakukannya! Bunuh saya sekarang!
Saya akan cederakan awak.
Saya akan buat awak rendah diri.
Mungkin awak pencipta saya,
tapi mulai hari ini, saya tuan awak.
Awak memburu saya melewati hutan,
melangkaui gunung,
melintasi ufuk yang beku,
sehingga tiada apa yang tinggal.
Hanya saya... dan awak.
Saya perlukan peluru.
Asah ini.
Tiga tin susu pekat, sedikit kayu api.
Dan enam batang dinamit.
Enam?
Awak nak buru apa?
Binatang besar.
Tidak!
Victor.
Awak hanya dengar apabila saya sakiti awak.
Ini. Awak harapkan ini.
Awak rasa ini akan memusnahkan saya.
Nyalakan dan harap ia berkesan, tapi jika tak berkesan,
saya akan datang cari awak lagi.
Nyalakannya!
Sekarang... lari.
Namun, lihat awak, tak bermaya dan tersisih.
Dan saya...
hidup semula.
Saya boleh rasa daging saya yang rentung tumbuh semula.
Tulang-tulangku yang patah berkecai terbentuk semula.
Desiran darah saya mengepam menerusi jantung yang tak berhenti berdegup.
Sekali lagi, saya bernafas kembali.
Maka saya hanya ada satu jalan.
Oleh demikian, kita di sini.
Kelesuan dan keletihan.
Tak bermaya untuk memberi atau mengambil.
Darah di luar khemah...
Ia darah saya.
Semua darah saya.
Saya berdarah.
Berasa sakit.
Menderita.
Awak tahu, ia tak akan berakhir.
Maafkan saya.
Saya menyesal tak sudah.
Kini saya renung kembali kehidupan saya.
Awak boleh pergi sekarang, pencipta.
Matilah.
Semuanya untuk sementara saja.
Kelahiran saya. Kedukaan saya.
Kehilangan awak.
Saya tak mahu dihukum,
atau dipersalahkan.
Segala harapan saya,
keberangan saya...
Semuanya sia-sia.
Kemelut yang bawa saya ke sini kini datang membawa awak pergi.
Membuat saya terkandas.
Maafkan saya.
Anakku.
Jika hati awak sudi, maafkan diri sendiri.
Jika ajal awak tak tiba-tiba, maka pertimbangkan ini, anak.
Sementara awak masih hidup,
apa pilihan yang awak ada selain daripada hidup?
Hidup.
Sebut nama saya.
Ayah saya beri saya nama itu,
tapi ia tak bermakna.
Kini saya minta awak seru nama itu kepada saya,
buat kali terakhir.
Cara awak sebutnya pada kali pertama.
Ketika ia amat bermakna bagi awak.
Victor.
Saya maafkan awak.
Bersemadilah, ayah.
Mungkin kini,
kita berdua boleh jadi manusia.
Turunkan senjata.
- Turunkan senjata! - Saya perlu lindungi orang saya.
Dia boleh pergi.
Kita boleh belayar!
Kapten...
Apa arahan tuan?
Kembangkan layar.
Patah balik.
Awak nak beritahu anak kapal?
Kalian semua!
Kita akan belayar pulang.
"DAN DEMIKIANLAH HATI AKAN REMUK, NAMUN DALAM KEREMUKAN ITU, IA TERUS HIDUP."
BERDASARKAN
"FRANKENSTEIN ATAU THE MODERN PROMETHEUS" OLEH MARY SHELLEY